ཕྱི་ཟླ་༠༦ཚེས་༠༡ནས་༠༣བར་མིག་སི་ཀོ་ལིག་མིན་སྐྱ་བོན་ཚོགས་སུ་ཕེབས་ནས་དེ་གའི་སློབ་མ་རྣམས་ཀྱི་ཐུགས་རེ་བཞིན་སྔར་འཕྲོས་ཨ་ཁྲིད་ཀྱི་ཁྲིད་གདམས་ལེའུ་ཚན་རྣམས་རྫོགས་པར་བཀའ་དྲིན་བསྐྱངས་པ་དང་།དེར་མཚུངས་མི་སི་ཀོ་ཏོར་ཡོན་ཞེས་པའི་ས་གནས་སུ་ཡོད་པའི་ལིག་མིན་སྐྱ་བོན་ཚོགས་སུ་ཞབས་བཅག་ནས་གོང་ཚེས་༠༨ནས་༡༠བར་དེ་གའི་སློབ་མ་རྣམས་ཀྱི་རེ་གསོལ་བཞིན་སྔར་འཕྲོས་ཨ་ཁྲིད་ཀྱི་ཁྲིད་རིམ་ལེའུ་ཚན་རྣམས་མཇུག་བསྐྱངས་ནས་སློབ་མ་རྣམས་ཀྱི་ཐུགས་འདུན་བསྐངས།མདོར་ན་ད་སྔོན་༸སྐྱབས་རྗེ་མཁན་ཆེན་ལུང་རྟོགས་བསྟན་པ་གཡུང་དྲུང་རིན་པོ་ཆེ་མཆོག་གིས་ལོ་མང་རིང་གོང་གསལ་ས་གནས་ཁག་གཉིས་སུ་ལོ་བསྟར་ཟབ་གདམས་ཁྲིད་ལུང་བཀའ་དྲིན་ཆེ་སྐྱོང་གནང་བཞིན་པ་ལས་རྫོགས་པ་ཆེན་པོའི་མན་ངག་ཨ་ཁྲིད་བསླབ་གཞི་རུ་བཟུང་ནས་འདི་ལོར་བགྲང་བྱ་བཞི་པ་དེ་ཆགས་ཡོད།